מנחם ברקת, איש משמר הכנסת בעת המסדר החגיגי הראשון של המשמר, ב-26 בינואר 1959, לכבוד עשור לכנסת
איש משמר הכנסת
משמר הכנסת בהלווייתו של השר אורי אורבך
משמר הכנסת בהלוויית שמעון פרס
**משמר הכנסת** הוא הגוף האחראי על האבטחה השוטפת במשכן הכנסת וברחבתו, על שמירת הסדר בתוך המשכן ועל שמירת חסינות הכנסת. לאנשי משמר הכנסת תפקיד ייצוגי בטקסים הנערכים במשכן הכנסת, טקסי קבלת פנים, בטקס הדלקת המשואות בהר הרצל ובטקסי קבורה ואזכרה של אישי ציבור.

בפרלמנטים אחרים בעולם נתונה לעיתים אבטחת מתחם הפרלמנט בידי המשטרה או שירות ביטחון כללי, ואולם ברובם קיים גוף דומה.

היסטוריה
--------

קצין הכנסת הראשון בשנים 1952–1953 היה ירחמיאל בלקין.

ב-29 באוקטובר 1957 יידה אדם מעורער בנפשו בשם משה דואק רימון יד במליאת הכנסת. השר חיים משה שפירא נפצע קשה, ראש הממשלה דוד בן-גוריון וגולדה מאיר נפצעו קל. בעקבות המקרה הוקם, בשנת 1958, משמר הכנסת, אשר בתחילה היה חלק מהמשטרה. סמכותו ומעמדם של אנשיו נקבעו בחוק משכן הכנסת, רחבתו ומשמר הכנסת, תשכ"ח-1968. לתפקיד קצין הכנסת במתכונתו החדשה מונה יונה חצור.

כיום חמושים מאבטחי משמר הכנסת ברובה ה"גליל", אשר נבחר משום שהוא נשק ישראלי. בשנת 2012 החלו רובי התבור והמיקרו-תבור, אף הם מפיתוח ותוצרת ישראל, להיקלט במשמר הכנסת.

בשנת 2005 שודר בערוץ הכנסת סרטה התיעודי של הדס לוי סצמסקי, "המשמר יעבור לדום", המתעד את פעילות משמר הכנסת.

ביתן פלומבו
-----------

ביתן פלומבו הוא מסוף הכניסה למשכן הכנסת. המסופנים, אנשי משמר הכנסת האחראים על ביתן פלומבו, בודקים את הבאים בשערי הכנסת ומאשרים את כניסתם.
הביתן נקרא על-שם דוד פלומבו, פסל ירושלמי שעיצב את שערי החצר, שלושה שערי ברזל שניצבו במשך כארבעים שנה בכניסה לרחבת הכנסת ומוצבים היום מימין לשערי הזכוכית של הרחבה.

יחידות משמר הכנסת
-----------------

בראש משמר הכנסת עומד קצין הכנסת. סמכויותיו במתחם הכנסת זהות לסמכויותיו של מפקד מחוז במשטרה. קצין הכנסת נבחר על ידי יו"ר הכנסת, ובאישור ועדת הכנסת. בהיעדרו, סמכויותיו מועברות למפקד השומרים. קצין הכנסת הנוכחי, משנת 2021, הוא ניצב יובל חן. 

מערך מחלקות החוץארבע מחלקות מערך החוץ בכנסת אחראיות על האבטחה מחוץ למשכן, ביום ובלילה. האבטחה נעשית בעמדות ובסיורים רכובים.
יחידת הסדרניםאחראית על הסדר בתוך המשכן. כחלק מהכשרתם, אנשיה עוברים שיעורים באנגלית על מנת להיטיב בתקשורת עם התיירים והמבקרים.
הכלבייהלמשמר הכנסת מספר כלבים המזהים חומרי נפץ. כלבנים מאמנים את הכלבים ומטפלים בהם.
כוח עוזיחידת אבטחת האישים של משמר הכנסת. היחידה הוקמה בעקבות רציחתו של השר רחבעם זאבי.

מדי משמר הכנסת
--------------

ככלל, משמר הכנסת נחשב לגוף ייחודי וייצוגי שתפקידו להוות "חלון ראווה" של מדינת ישראל וסמליה. אי לכך, נקבעו מדים וקוד לבוש ייחודי לו שאינו קיים בשום גוף מקביל. כך נוצר מצב בו שומר בדרגה נמוכה ילבש מדים שבדרך כלל ישמשו אוכלוסיית קצינים בכירים. לצורך הדוגמה, דרגות השומרים נענדות על שרוול ימין של חולצת המדים או המקטורן.

מדי המשמר נחלקים לשניים: מדי א' תקניים ומדי ייצוג.

**מדי א'** - כוללים חולצה לבנה, שרוך כחול, מכנסיים כחולים, וכובע קצינים עם סמל מוכסף. בלוויות או במשימה אחרת ייענדו שרוך מוזהב, וסמל מוזהב.

**מדי ייצוג** - מדים אלו משמשים לייצוג המדינה בטקסים ממלכתיים (טקסי זיכרון ממלכתיים, בערב יום העצמאות, ובכל מסגרת אחרת המחייבת זאת). כוללים חולצה לבנה, עניבה חלקה כחולה, מקטורן כחול, מכנסיים כחולים, ושרוך מוזהב, כובע קצינים עם סמל מוזהב.

קיימים גם מדי ב' ייעודיים לכלבנים, סיירים, ועוד.

דרגות משמר הכנסת
----------------

הדרגות של משמר הכנסת ייחודיות, כמו גם מדיהם, בשל העובדה שמדובר בגוף ייצוגי.

דרגות שומרים ונגדיםדרגות רב-שומר עד רב-נגד (כולל) נענדות על כותפות החולצה, הסוודר או המעיל, או המקטורן:

| שם הדרגה במשמר הכנסת | סמל הדרגה | שם הדרגה המקביל במשטרת ישראל |
| --- | --- | --- |
| רב שומר |  | סמל שני (סמ"ש) |
| סמל |  | סמל ראשון (סמ"ר) |
| רב-סמל |  | רב-סמל (רס"ל) |
| רב-סמל ראשון |  | רב-סמל ראשון (רס"ר) |
| רב-סמל מתקדם |  | רב-סמל מתקדם (רס"ם) |
| רב-סמל בכיר |  | רב-סמל בכיר (רס"ב) |
| רב-נגד |  | רב-נגד (רנ"ג) |

דרגות קציניםדרגות הקצונה נענדות על הכתפיים בתוך כותפות המיועדות לכך:

| שם הדרגה במשמר הכנסת | סמל הדרגה | שם הדרגה המקביל במשטרת ישראל |
| --- | --- | --- |
| קצין משמר משנה | קצין משמר משנה | מפקח משנה (ממ"ש) |
| קצין משמר | קצין משמר | מפקח |
| שמר | שמר | פקד |
| רב שמר | רב-שמר | רב פקד (רפ"ק) |
| סגן גונן | סגן גונן | סגן ניצב (סנ"צ) |
| גונן משנה | גונן משנה | ניצב משנה (נצ"מ) |
| תת-גונן (תת ניצב) | תת-גונן | תת ניצב (תנ"צ) |
| קצין הכנסת ומפקד המשמר (ניצב) | ניצב קצין הכנסת | ניצב |

* 
* 
* 
* 
* 
* 
* 
*

קציני משמר הכנסת
----------------

| מניין | שם | כהונה | הערות |
| --- | --- | --- | --- |
| 1 | ירחמיאל בלקין | 1952–1953 | קצין הכנסת הראשון. עד שנת 1958 המשמר היה פלוגה של משטרת תל אביב, והשוטרים לא היו תחת פיקודה של הכנסת. |
| 2 | יונה חצור | 1958–1961 | בכהונתו הוקם משמר כנסת חמוש |
| 3 | משה גת | 1961–1966 |  |
| 4 | יצחק בן גל | 1966–1988 |  |
| 5 | איתן בן אליהו | 1988–1998 |  |
| מ"מ | יאיר סלע | 1998–2000 | כיהן כמ"מ קצין הכנסת |
| 6 | יצחק שד"ר | 2000–2010 |  |
| 7 | יוסף גריף | 2010–2021 |  |
| 8 | יובל חן | 2021–מכהן |  |

דגל משמר הכנסת
--------------

דגל הקודם של משמר הכנסת בין השנים 1958 - 2007
עם הקמת משמר הכנסת נקבע לו דגל מחולק לרבעים. רבע התחתון, צמוד לתורן - רקע אדום עם מנורה בצבע צהוב, רבע העליון, באלכסון - רקע אדום עם מבצר עם שער ומגדל בצבע צהוב. שני רבעים האחרים בצבע לבן. 

בשנת 2007 הוחלף הדגל ונקבע הדגל החדש בעל רקע לבן עם סמל משמר הכנסת במרכז הדגל בצבע כחול.

ראו גם
------

* דרגות כוחות הביטחון וההצלה בישראל
* היחידה הממלכתית לאבטחת אישים ומשלחות
* משטרת הקפיטול של ארצות הברית

קישורים חיצוניים
----------------

ויקישיתוף מדיה וקבצים בנושא **משמר הכנסת** בוויקישיתוף
* 

* אתר האינטרנט הרשמי של משמר הכנסת
* חוק משכן הכנסת, רחבתו ומשמר הכנסת, בספר החוקים הפתוח
* סרטון על הקמת משמר הכנסת, באתר הכנסת
* ערוץ הכנסת, המשמר יעבור לדום, כתבתה של הדס לוי סצמסקי באתר יוטיוב
* דרגות משמר הכנסת לאורך השנים (באנגלית)
* משמר הכנסת, לבוש וכובעים לאורך השנים (ברוסית)
* אתר למנויים בלבד מיטל שפירו, החיים היפים של משמר הכנסת, באתר הארץ, 14 בדצמבר 2016
* גדעון אלון, "גורמים עוינים מנסים לפגוע באמצעי האבטחה בכנסת", באתר ישראל היום, 16 בינואר 2017.
* סרטונים מדים חדשים למשמר הכנסת, מינהל ההסברה, ארכיון שפילברג, 1959

הערות שוליים
------------

1. ↑  ירחמיאל בלקין
2. ↑  יונה חצור
3. ↑  "מעריב", קונטרס החדשות, עמ' 14, 28 במרץ 2012
4. ↑  קציני משמר הכנסת - אתר הכנסת
5. ↑  "המשמר יעבור לדום!", כתבה בבלוג "הדגלן"